মিল (বংশাণুবিজ্ঞান)
বংশাণুবিজ্ঞানে মিল (Concordance কনকরডেন্স) পরিভাষাটি দ্বারা সাধারণত কোন যমজের উভয় সদস্যের মধ্যে একই বৈশিষ্ট্যের উপস্থিতিকে বোঝানো হয়। তবে এর আরেকটি কঠোর সংজ্ঞা হচ্ছে, যমজের একজনের একটি নির্দিষ্ট বৈশিষ্ট্য আছে এই শর্তে যমজ এর উভয় সদস্যের মধ্যে এই বৈশিষ্ট্যটি থাকার সম্ভাবনাকে মিল বলে। যেমন, দুইটি যমজ মিলযুক্ত হতে পারে যদি এদের উভয়েরই কোন নির্দিষ্ট বৈশিষ্ট্য থেকে থাকে, অথবা কোন নির্দিষ্ট বৈশিষ্ট্যের অভাব থাকে। বংশাণুগত মিলের আদর্শ উদাহরণ হচ্ছে অভিন্ন যমজ (মনোজাইগোটিক যমজ - যেখানে দুই যমজ দেখতে একই রকম হয়)।